DA Den Europæiske Unions Tidende L 120/39

EFTA-TILSYNSMYNDIGHEDENS AFGØRELSE

Nr. 198/03/KOL

af 5. november 2003

om 40. ændring af de proceduremæssige og materielle regler for statsstøtte ved udeladelse af kapitlerne om små og mellemstore virksomheder, de minimis-støtte, uddannelsesstøtte og beskæftigelsesstøtte

EFTA-TILSYNSMYNDIGHEDEN,

som henviser til aftalen om Det Europæiske Økonomiske Samarbejdsområde (1), særlig artikel 61 til 63 samt protokol 26 til denne aftale,

som henviser til aftalen mellem EFTA-staterne om oprettelse af en tilsynsmyndighed og en domstol (2), særlig artikel 24, artikel 5, stk. 2, litra b), og artikel 1, afsnit I, i protokol nr. 3 til denne aftale,

som tager i betragtning, at EFTA-Tilsynsmyndigheden i henhold til artikel 24 i aftalen om tilsynsmyndigheden og domstolen skal sætte EØS-aftalens bestemmelser om statsstøtte i kraft,

som tager i betragtning, at EFTA-Tilsynsmyndigheden i henhold til artikel 5, stk. 2, litra b), i aftalen om tilsynsmyndigheden og domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om tilsynsmyndigheden og domstolen, eller hvis EFTA-Tilsynsmyndigheden finder det nødvendigt,

som erindrer om de proceduremæssige og materielle regler for statsstøtte (3), som EFTA-Tilsynsmyndigheden vedtog den 19. januar 1994 (4),

som tager i betragtning, at Europa-Kommissionen den 12. januar 2001 vedtog forordning (EF) nr. 68/2001 om anvendelse af EF-traktatens artikel 87 og 88 på uddannelsesstøtte (5),

som tager i betragtning, at Kommissionen den 12. januar 2001 vedtog forordning (EF) nr. 69/2001 om anvendelse af EF-traktatens artikel 87 og 88 på de minimis-støtte (6),

som tager i betragtning, at Kommissionen den 12. januar 2001 vedtog forordning (EF) nr. 70/2001 om anvendelse af EF-traktatens artikel 87 og 88 på små og mellemstore virksomheder (7),

som tager i betragtning, at Europa-Kommissionen den 12. december 2002 vedtog forordning (EF) nr. 2204/2002 (8) om anvendelse af EF-traktatens artikel 87 og 88 på beskæftigelsesstøtte,

som tager i betragtning, at disse forordninger også er relevante for Det Europæiske Økonomiske Samarbejdsområde og nu er inkorporeret i bilag XV til EØS-aftalen ved afgørelser truffet af det blandede udvalg (9),

som tager i betragtning, at betragtning 4 i forordningerne om henholdsvis uddannelsesstøtte, støtte til små og mellemstore virksomheder og beskæftigelsesstøtte udtrykkeligt fastsætter, at de eksisterende retningslinjer og rammebestemmelser på de områder, der nu er omfattet af forordningerne, ophører med at være gældende fra datoen for forordningernes ikrafttrædelse,

som tager i betragtning, at de tilsvarende kapitler, nemlig kapitel 10 om små og mellemstore virksomheder, kapitel 18 om beskæftigelsesstøtte og kapitel 18 A om uddannelsesstøtte, i retningslinjerne for statsstøtte ikke længere er relevante og bør udelades,

som tager i betragtning, at det samme, trods manglen på en udtrykkelig erklæring i forordning (EF) nr. 69/2001 om de minimis-støtte, gælder kapitel 12 i retningslinjerne for statsstøtte, da forordningen omfatter alle bestemmelserne for de minimis-støtten,

som tager i betragtning, at der skal sikres en ensartet anvendelse af statsstøttereglerne i hele Det Europæiske Økonomiske Samarbejdsområde,

som har hørt Europa-Kommissionen,

som erindrer om, at EFTA-Tilsynsmyndigheden har hørt EFTA-landene om spørgsmålet på et multilateralt møde den 20. juni 2003,

HAR TRUFFET FØLGENDE AFGØRELSE:

1. Retningslinjerne for statsstøtte ændres ved udeladelse af følgende kapitler: — kapitel 10 om støtte til små og mellemstore virksomheder — kapitel 12 om anvendelse af de minimis-reglen — kapitel 18 om beskæftigelsesstøtte — kapitel 18 A om uddannelsesstøtte.

2. EFTA-landene vil blive underrettet om denne afgørelse ved brev sammen med en kopi af nærværende afgørelse.

3. Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af nærværende afgørelse.

4. Denne afgørelse offentliggøres i EØS-afsnittet og EØS-tillægget til Den Europæiske Unions Tidende.

5. Den engelske udgave af afgørelsen er autentisk.

Udfærdiget i Bruxelles, den 5. november 2003. På EFTA-Tilsynsmyndighedens vegne Einar M. BULL Formand Hannes HAFSTEIN Medlem af kollegiet

(1) I det følgende benævnt »EØS-aftalen«.

(2) I det følgende benævnt »aftalen om tilsynsmyndigheden og domstolen«.

(3) I det følgende benævnt »retningslinjerne for statsstøtte«.

(4) Oprindeligt offentliggjort i EFT L 231 af 3.9.1994 og i EØS-tillæg nr. 32 af samme dato, senest ændret ved afgørelse nr. 197/03/KOL af 5. november 2003 (endnu ikke offentliggjort).

(5) EFT L 10 af 13.1.2001, s. 20. Senest ændret ved forordning (EF) nr. 363/2004 (EUT L 63 af 28.2.2004, s. 20).

(6) EFT L 10 af 13.1.2001, s. 30.

(7) EFT L 10 af 13.1.2001, s. 33. Senest ændret ved forordning (EF) nr. 363/2004.

(8) EFT L 337 af 13.12.2002, s. 3.

(9) Forordning (EF) nr. 68/2001 om uddannelsesstøtte er inkorporeret som punkt 1, litra d), i bilag XV, forordning (EF) nr. 69/2001 om de minimis-støtte er inkorporeret som punkt 1, litra e), i bilag XV, forordning (EF) nr. 70/2001 om støtte til små og mellemstore virksomheder er inkorporeret som punkt 1, litra f), alle ved afgørelse truffet af det blandede udvalg nr. 88/2002 (EFT L 266 af 3.10.2002, s. 56, og EØS-supplement nr. 49 af 3.10.2002, s. 42). Forordning (EF) nr. 2204/2002 om beskæftigelsesstøtte er inkorporeret som punkt 1, litra g), i bilag XV ved afgørelse truffet af det blandede udvalg nr. 83/2003 (EUT L 257 af 9.10.2003, s. 39).